Николай Теллалов
Николай Теллалов (Шаркан) е български писател, редактор, преводач и публицист.

Творбите му се отнасят към жанровете магически реализъм, научна фантастика, алтернативна история (фантастика) и твърда научна фантастика.

Биография 
Николай Христов Теллалов е роден на 28 юни 1967 година в град София, в семейството на военния летец Христо Теллалов (май 1942 – март 2000) и машинописката Теменужка Василева (декември 1944 – юни 2014). Има по-малък брат – Мирослав Теллалов. Природени братя (от страна на бащата) – Георги Теллалов (1977 г.) и Йордан Теллалов (1978 г.).

Като дете и юноша Николай живее в различни военни градчета на бившия СССР и бившата ГДР. Завършва средното си образование през 1984 г. в Украйна. След провалено кандидатстване за военен летец, влиза в казармата през 1985 г. и служи като свързочник. В периода 1987 – 1994 г., с няколко прекъсвания на студентството си, следва химия (инженерната специалност – органичен синтез и горива) във ВХТИ – София. От 1990 г. до 1997 г. работи в Института по полимери към БАН. До 2001 г. сменя редица професии и занимания, сред които – сценичен работник, дърводелец, строителен бояджия, пощальон, хлебар, продавач на книги и др.

От 2001 до 2005 г. е главен редактор и преводач в Издателска къща Квазар. Членува и участва в дейността на Клуба по фантастика и прогностика Иван Ефремов.

От 2010 г. се занимава активно с публицистична дейност и е в състава на редколегията на вестник Свободна мисъл, издание на Федерация на анархистите в България. От 2011 г. сътрудничи на Осем (списание) със свои разкази, научни статии и есета.

Семеен, без деца.

Творчество 
Първата по-значителна творба на Теллалов е повестта-приказка „Девушка и Дракон“. За нея авторът казва: 

През 1998 г. (две години след написването) на българския пазар излиза първата книга на Теллалов Да пробудиш драконче. Осъществена е чрез издателство Светра, с подкрепата и под редакцията на Николай Светлев.
С Драконче, както е известна книжката сред читателите, започва сагата за драконите, развита и в следващите книги на автора: Царска заръка, Пълноземие и Слънце недосегаемо – четвъртата и последна част от змейския цикъл.

През 2007 г. се появява романът Десет на минус девета (10-9), в който основна тема е нанотехнологията, нейните измерения, области на приложение и бъдеще. Проблематиката причислява книгата към научната фантастика и се основава на множество изследвания в областта, като например труда на Ерик Дрекслер Engines of Creation. Редакционният екип на алманаха за фантастика и футурология „ФантАstika“ определи Десет на минус девета за Книгосъбитието на 2007 г., а електронното списание ShadowDance връчи приз на Теллалов за Автор на годината.

В края на 2007 г., в поредицата „Нова българска фантастика“, Аргус (издателство) представя сборника Ангели пазители (книга), който съдържа едноименния роман и 7 разказа, писани от Теллалов по различно време през годините. За романа, дал заглавие на сборника, Теллалов споделя: . Книгата е включена в програмата на издателство „Аргус“ за насърчаване и развитие на съвременната българска литература.

Произведения

Романи 
 Да пробудиш драконче – Издателство Светра, 1998 г.; ИК Квазар, 2001 г.; Човешката библиотека, 2009 г.
 Царска заръка – ИК Квазар, 2001 г.
 Пълноземие – ИК Квазар, 2003 г.
 Десет на минус девета (10-9) – Издателство Весела Люцканова, 2007 г.
 Ангели пазители, (роман и разкази) – Аргус (издателство), 2008 г.
 Слънце недосегаемо – Фондация Човешката библиотека, 2009 г.

Повести и разкази 
 Змейкиня
 Легенда за жестоките дракони
 Среща
 Слънце за зимнина
 Талисман на борда
 Животинчето
 Истината за Златната ябълка
 Монетата на Идун
 Кукувиче
 Небесни рудници
 Черно небе
 Короната на мравките
 Европолис: БИТАКЪТ
 Твърди криле

Разкази от сборника „Ангели пазители“ 
 Гривната
 Всичко коз!
 Щастливият шанс
 Контакт
 Войната на боговете
 Страшен съд за всеки
 Последен ден в неведение

Участие в съвместни издания 
 2002 г. – „Змейкиня“ и „Среща“ в „Точка на пристигане“ (сборник), ИК Квазар
 2002 г. – „Короната на мравките“ във „Вирт“ (антология), ИК Квазар
 2002 г. – „Слънце за зимнина“ в „Таласъмия 2002“ (сборник), ИК Квазар
 2003 г. – „Легенда за жестоките дракони“ в „Звяр незнаен“ (антология), Издателство Елф
 2005 г. – „Щастливият шанс“ в Списание „Усури“
 2006 г. – „Истината за Златната ябълка“ в „Знойни хоризонти“ (антология), Издателство Аргус
 2008 г. – „Слънце недосегаемо“ (откъси) в „Български фантастични ВАЯНИЯ 2007“ (годишник), Издателство ЕГИ
 2011 г. – „Сподели с ближния“ в Списание 8
 2012 г. – „Гарантирано щастлив брак“ в Списание 8
 2013 г. – „Животинчето“ в „Тринайсетте цвята на дъгата“ (антология), Човешката библиотека и Дружество на българските фантасти „Тера Фантазия“

Признания 
 2000 г. – II място в класацията „Фантастична книга на десетилетието 1990 – 1999 г.“, за повестта Да пробудиш драконче.
 2001 г. – I място в класацията „Фантастична книга на годината“, за романа Царска заръка.
 2004 – 2005 г. романът Пълноземие е включен в учебната програма на United World College of The Adriatic – Италия.
 12 април 2008 г. – Плакет за „Български автор на годината“, награда на ShadowDance
 2011 г. – „Аметистова роза на въображението“ за особени постижения в научната фантастика.
 2012 г. – Призова награда в конкурса на M-Tel Media Masters, раздел „Печатни медии“, за статията „Отпечатай си... къща“ в Списание 8.

Преводи

От руски език 
 „Вечерна беседа с господин посланика“ на Сергей Лукяненко, сп. „Вселена, наука и техника“, 2003.
 „Преговарящи“ на Сергей Лукяненко, сп. „Вселена, наука и техника“, 2003.
 „Елфическо семе“ на Андре Нортън и Мерседес Лаки, Издателство Елф, 2003.
 „Дървен меч, диамантен меч“ на Ник Перумов, Издателство ЕРА, 2004.
 „Не е време за дракони“ на Сергей Лукяненко, Ник Перумов, ИК Орфия, 2004.
 „Гибелта на боговете“ на Ник Перумов, Издателство ЕРА, 2004.
 „Тайните на Третия райх“ на Василий Веденеев, Издателство Дилок, 2006.
 „Вълкодав. Право на двубой“ на Мария Семьонова, ИК ИнфоДар, 2008.
 „Тайната история на човечеството“ на Виктор Потапов, Издателство Дилок, 2007.
 „Свят над пропаст“ на Олег Рой, Издателство Унискорп, 2009.
 „Епохата на мъртвите – Начало“ на Андрей Круз, „Е-Книга“, 2011.

На руски език 
 „Генератор реальностей“, „Исключение из Дарвина“ на Христо Пощаков; Сборник „Дневник кота с лимонадным именем“, М.: АЛЬФА-КНИГА, 2007.

Изяви 
 11 юли 2007 г. – Програма „Хоризонт“, БНР, представяне на романа Десет на минус девета.
 5 септември 2007 г. – Програма „Христо Ботев“ на БНР представя Десет на минус девета и нанотехнологиите в романа.
 26 септември 2007 г. – Премиера на Десет на минус девета в книжарница Труд.
 8 януари 2008 г. – Програма „Хоризонт“, БНР – представяне на сборника Ангели пазители.
 20 май 2008 г. – Радио АЛМА МАТЕР  – българска съвременна фантастика – тенденции и развитие.
 3 януари 2013 г. – Програма „Христо Ботев“, БНР – Теллалов и неговата „Песимистична прогноза за ХХІ век“.
 23 април 2013 г. – Програма „Хоризонт“, БНР – Фантастика... с Николай Теллалов

Източници

Външни препратки 
 Официален уебсайт на Николай Теллалов
 Блог на Николай Теллалов
 От и за Николай Теллалов в Своден каталог НАБИС – национален каталог на академичните библиотеки в България
 БГ Фантастика
 Две книги за свободата, В. Иванов представя „Десет на минус девета“ (10 – 9)
 Клуб по фантастика и прогностика "Иван Ефремов
 Интернет-списание Starlighter, представяне и интервю 
 Електронно списание ShadowDance представя „Ангели Пазители“
 

Български писатели
Български писатели фантасти
Български преводачи
Преводачи от руски език
Учени от БАН
Български анархисти
Родени в София
Писатели на алтернативна история
Български уфолози